༨ཕྱུར་ཁུ།སྔོ་སིངཕྱུར་ཁུ་ནི་ཞོ་དཀྲོག་རྗེས་དར་བ་མེ་ལ་བསྐོལ་ནས་གར་སླ་གཉིས་སུ་ཕྱེ་བའི་སླ་བ་དེ་ཡིན་ཞིང་།བྱང་འབྲོག་ཁུལ་དུ་ཕྱུར་ཁུ་ནི་དཀར་ཆུའི་སྙིགས་མ་ལྟ་བུ་ཞིག་ལ་བརྩིས་ནས་ལོངས་སུ་སྤྱོད་སྲོལ་ཆེར་མེད་མོད།ཕྱུགས་རྫི་འགའ་ཡི་སྐོམ་གསོས་སུ་གྲོད་པར་བླུགས་ནས་རི་འགོར་འཐུང་རྒྱུར་འཁྱེར་མཁན་སྲིད་མཐའ་ཙམ་ཡོད་པ་དང་།དེ་མིན་ར་དང་ཁྱི་སོགས་ལ་སྟེར་བ།འབྲོག་ཁུལ་ལ་ལས་ཕྱུར་ཁུ་སླར་ཡང་གདུས་ནས་འཐག་ཕྱུར་ཞེས་གོང་དུ་བསྟན་པའི་ཕྱུར་བ་སྐྱུར་མོ་དེ་འདྲ་བཟོ་བ།དེ་བས་གདུས་ཡུན་རིང་པོར་གདུས་ནས་ཨན་རྡ་ཞེས་ཉི་འོད་འགོག་བྱེད་དུ་གདོང་ལ་བྱུག་ཡས་བྱེད་པ་བཅས་དང་།དེ་སྔའི་བྱང་འབྲོག་ཁུལ་གྱི་ནུབ་རྒྱུད་འབྲོག་པ་སྒོ་ཕྱུགས་མང་བ་དེ་དག་གིས་ཕྱུར་ཁུ་ཚང་མ་སྒོ་ཁྱི་དང་།ར་སོགས་ཀྱིས་འཐུང་ཐུབ་ཀྱི་མེད་སྟབས་རང་དགར་ས་ལ་འཕོ་བ་ལས་བེད་སྤྱོད་གཞན་དག་ཆེར་གཏོང་སྲོལ་མེད།འོན་ཀྱང་བོད་ལུགས་གསོ་རིག་གཞུང་ལས།ཕྱུར་ཁུས་རླུང་མཁྲིས་མི་སྐྱེད་བད་ཀན་སེལ་ཞེས་ཉེས་པ་གསུམ་གར་གནོད་པ་མེད་པའི་བཏུང་བའི་རིགས་ཤིག་ཏུ་བསྟན་ཡོད་པས་ཕྱུར་ཁུ་ལ་བཏུང་བ་གསར་བཟོ་བྱེད་པའི་མདུན་ལམ་ཆེན་པོ་ཡོད་ངེས་ཡིན་པ་གཤམ་དུ་འཆད་རྒྱུ་ཡིན།།